Translate the text from Welsh to English.



 
Testun tristwch mawr yw bod ffatri Ford ym Mhen\-y\-bont yn cau ei drysau fory (25 Medi) am y tro olaf.


Fel y gŵyr aelodau, mae Ford wedi bod yn rhan annatod o fywyd Pen\-y\-bont am ragor na 40 mlynedd ac mae’n amlwg y bydd yr economi a’r gymuned leol yn teimlo effeithiau penderfyniad y cwmni i adael y dref am lawer blwyddyn i ddod.


Er fy mod yn cydnabod yr heriau sy’n wynebu’r diwydiant ceir yn sgil newidiadau technolegol a deddfwriaethol, er hynny, mae penderfyniad Ford, heb os, yn ergyd ofnadwy i’r gweithwyr, i Ben\-y\-bont ac i economi’r rhanbarth ac yn benderfyniad sydd wedi fy siomi’n fawr. 


Yn dilyn y cyhoeddiad, sefydlais Dasglu o dan gadeiryddiaeth Richard Parry\-Jones, arbenigwr o fri rhyngwladol yn y diwydiant ceir, chyda chynrychiolwyr Ford, Llywodraeth y DU, undebau llafur, Cyngor Pen\-y\-bont, Dinas\-Ranbarth Caerdydd, Fforwm Moduro Cymru ac aelodau busnesau a’r gymuned leol yn aelodau ohono.  Mae’r Tasglu wedi gweithio’n ddiflino i ddod â’r holl bartneriaid ynghyd i ymroi i helpu’r rheini yr effeithir arnyn nhw, i ddenu buddsoddiad newydd ac i sbarduno cyfleoedd gwaith lleol.


Fel ymateb, mae Ford wedi sefydlu Cronfa Gwaddol Gymunedol gwerth £1 miliwn y caiff elusennau a mudiadau cymunedol, wedi’u henwebu gan y gweithwyr, wneud cais iddi.  Gellir defnyddio’r arian i brynu offer, adeiladu cyfleusterau newydd neu ailwampio neu wella adeiladau.  Mae dros 170 o geisiadau wedi dod i law oddi wrth glybiau chwaraeon cymunedol, elusennau profedigaeth, iechyd meddwl, anabledd a hanes lleol, yn ogystal ag oddi wrth ysgolion, hosbisau a grwpiau ieuenctid.


Mae’r Tasglu wedi pwyso hefyd ar Ford am nawdd Ymchwil a Datblygu ar gyfer datblygu technoleg ceir carbon isel ac mae’n bleser gen i’ch hysbysu i gyd bod Ford wedi creu Cronfa Ymchwil a Datblygu gwerth £2 miliwn i gefnogi’r gwaith hwn. Y bwriad yw i’r Gronfa dargedu busnesau bach a chanolig a phrosiectau academaidd a chaiff ei gweinyddu gan Lywodraeth Cymru.


Mae’r Tasglu wedi gweithio hefyd i ddenu buddsoddwyr newydd i’r safle ym Mhen\-y\-bont, o dan amodau economaidd anodd iawn i economi’r DU, gyda Brexit ac effeithiau difäol Covid\-19 yn gwaethygu’r amodau hynny.


Er gwaetha’r heriau byd\-eang hyn, mae aelodau’r Tasglu rhyngddynt wedi troi at eu rhwydweithiau eang ac ysgogi dwsinau o ymholiadau ynghylch y safle gan amrywiaeth eang o sefydliadau gyda chynigion ar gyfer technolegau arloesol newydd fel ffeibr carbon, cynhyrchu celloedd batri, cynhyrchu ynni a datblygu cerbydau hunan\-reolaeth.  Mae Ford yn trafod â nifer o’r sefydliadau hyn am gyfleoedd iddynt fuddsoddi yn y dyfodol.


Wrth gwrs, mae penderfyniad INEOS Automotive i beidio wedi’r cyfan â buddsoddi yn safle Brocastell, Pen\-y\-bont yn ergyd arall i’r ardal ac yn siom aruthrol, yn enwedig o ystyried y gwaith helaeth a wnaed gan Lywodraeth Cymru ar isadeiledd y safle i angori’r prosiect yno yn sgil cyhoeddiad y cwmni i fuddsoddi.  Er hynny, mae nifer o ymholiadau wedi dod i law ynghylch y safle strategol mawr hwn o eiddo Llywodraeth Cymru, ac rydym wrthi’n ymroi i fynd â’r rhain yn eu blaenau.


Un o brif flaenoriaethau’r Tasglu yw helpu’r gweithwyr sy’n wynebu diweithdra yn sgil penderfyniad Ford i adael Cymru. Gan gydweithio â Ford, yr Undebau a’u hasiantaeth chwilio am swyddi, mae’r Tasglu wedi trefnu cymorth gwaith trwy’r holl asiantaethau lleol a chenedlaethol perthnasol, gan osgoi dyblygu gwaith a sicrhau pecynnau penodol i bawb sydd wedi teimlo effeithiau’r cau.


Ar ddyddiad y datganiad hwn, o’r 1,644 o bobl oedd yn gweithio ar y safle cyn y cyhoeddiad i gau’r safle, manteisiodd y mwyafrif llethol ar hyfforddiant i’w gwneud yn fwy cyflogadwy; dewisodd 236 i ymddeol neu i gymryd tâl diswydd ac mae 362 o weithwyr wedi cael swydd newydd neu wedi dechrau busnes.  Bydd dros 120 o weithwyr yn aros ar y safle am rai misoedd i helpu â’r datgomisiynu a bydd 50 arall yn parhau’n gyflogedig gan Ford ac yn cael eu symud i safleoedd eraill. 


Fe wnawn ni barhau i wneud popeth y gallwn ni i helpu’r gweithwyr hyn i gael hyd i swyddi newydd trwy ein menter “Cymru wrth ei Gwaith” mewn cydweithrediad â rhwydwaith o randdeiliaid lleol fel Cyngor Pen\-y\-bont, Gyrfa Cymru a’r Ganolfan Byd Gwaith, i roi amrywiaeth o gyngor a help ymarferol.


Rydym yn gwybod bod yr ymdrechion eang i symud at gymdeithas carbon isel wedi sbarduno cwmnïau ceir i brysuro’u gwaith i drydaneiddio.  Mae hyn wedi sbarduno creu cynghreiriau newydd, busnesau newydd yn y diwydiant a chadwyn gyflenwi a sgiliau newydd.  Rydym yn benderfynol o fanteisio ar y cyfle hwn.  Mae Aston Martin eisoes wedi dewis Parc Busnes Bro Tathan i fod yn gartref i’w rhaglen drydaneiddio ac rydym am adeiladu ar y llwyddiant hwnnw trwy annog eraill i’w dilyn.


Byddwn yn parhau i wneud popeth yn ein gallu i ddenu buddsoddwyr newydd i’r ardal trwy ganolbwyntio lle medrwn ar y cyfleoedd a grëir gan dechnoleg y genhedlaeth nesaf.  Daw cyfleoedd yn sgil newid, ac rydym am weld Cymru’n tyfu’n ganolfan i’r technolegau newydd y bydd y sector yn chwilio amdanyn nhw.


Er enghraifft, ddydd Llun yr wythnos hon, cynhaliodd Llywodraeth Cymru gynhadledd bwysig ar Ddyfodol Gweithgynhyrchu yng Nghymru gyda thros 250 o bobl yn logio i mewn ar gyfer y rhith\-gynhadledd hon.  Denwyd llywodraeth, diwydiant ac arweinwyr academaidd ynghyd i asesu’r effeithiau economaidd diweddaraf ar ein diwydiannau strategol, fel y diwydiant ceir, a’r camau sydd angen eu cymryd i’w helpu i oroesi ac i fod yn gynaliadwy.  Roedd yn ddechrau hefyd ar ymgynghoriad 4 wythnos ar gynllun newydd ar gyfer gweithgynhyrchu yng Nghymru.


Rwy’n benderfynol y gallwn, gyda’n gilydd, greu dyfodol cryf a llwyddiannus ar gyfer gweithgynhyrchu uchel ei werth, gyda’r sector modurol yn gyfrannwr pwysig ato.







Translation:


 
Sadly, tomorrow (25 September) the Ford plant in Bridgend will close its doors for the final time.


As Members will know, Ford has been part of the very fabric of Bridgend for over 40 years and clearly, the full impact of the company’s decision to leave the town will be felt throughout the local economy and community for a long time to come.


Whilst I recognise the challenges to the automotive industry presented by technological and legislative changes of late, nonetheless, there is no doubt that Ford’s decision came as a devastating blow for its workforce, Bridgend and the wider regional economy and it is one I remain deeply disappointed by.


Following the announcement, I established a Taskforce chaired by the internationally recognised automotive expert Richard Parry\-Jones which included representation from Ford, the UK Government, trade unions, Bridgend Council, Cardiff Capital Region, the Welsh Automotive Forum as well as business and community stakeholders.  The Taskforce has worked tirelessly to bring all partners together to intensify efforts to support those affected, attract new investment and generate local employment opportunities.


In response, Ford has established a £1 million Community Legacy Fund, to which charities and community based organisations, nominated by employees, can apply. Funding can be used to purchase equipment, build new facilities or refurbish and upgrade existing buildings. Over 170 applications have now been submitted for community sports clubs, bereavement, mental health, disability and local heritage charities, as well as for schools, hospices and youth groups. 


The Taskforce has also pressed Ford for Research \& Development funding to support the development of low\-carbon automotive technology and I am delighted to inform you all that Ford is establishing a £2 million R\&D Development Fund to support this work. The plan is for the fund to be targeted at SMEs and academic projects and administered by Welsh Government.  


The Taskforce has also worked to attract new investment to the Bridgend site at a time of challenging global economic conditions within the UK economy, exacerbated by uncertainty over Brexit and subsequently the devastating impact of Covid 19\.


Despite these global challenges, Taskforce members mobilised their collective global networks and generated dozens of enquires for the site from a wide range of organisations bringing forward proposals for new innovative technology such as carbon fibre, battery cell manufacture, energy generation and the development of autonomous vehicles.  Ford remains in discussion with a number of these organisations about potential future investment opportunities.


Of course, the subsequent decision by INEOS Automotive to withdraw from its announced investment in Bridgend’s Brocastle site was a further blow to the area and another bitter disappointment, especially considering the extensive site infrastructure work that Welsh Government undertook to anchor the project there. However, there have been a number of new enquiries for this large Welsh Government owned strategic site which we are working hard to progress.


A major focus of the Taskforce has been to support workers who are facing unemployment as a result of Ford’s decision to leave Wales. Working closely with Ford, the Unions and their appointed outplacement agency, the Taskforce co\-ordinated employment support across all relevant local and national agencies, reducing duplication and ensuring bespoke packages for all those affected.


At the time of this statement, of the 1,644 staff employed at the site before the closure announcement, the vast majority took the opportunity to access training opportunities to increase their employability; 236 opted to retire or take severance and 362 have found new employment or started their own business. Over 120 employees will remain on site for a number of months to support decommissioning work and more than 50 employees will remain employed by Ford and be redeployed to other sites.


We will continue to do all we can to support those workers seeking new employment through our “Wales in Work” initiative in collaboration with a network of local stakeholders, such as Bridgend Council, Careers Wales and Jobcentre Plus, providing a range of practical advice and support.  


We know the global move to a low carbon society has seen car manufacturers accelerate their move to electrification. This is driving new alliances, new entrants into the industry as well as requirements for a new supply chain and skills set. We are determined to capitalise on this opportunity. Aston Martin has already chosen Bro Tathan Business Park to be the home of its electrification programme and we want to build on that success by encouraging others to follow. 


We will continue to do all we can to stimulate new investment in the area and we will do this by focusing, where possible on the opportunities of next generation technology. With change comes opportunity and we are positioning Wales as a location for the new technologies that the sector will demand.


For example, on Monday of this week, Welsh Government hosted a high level summit on the Future for Manufacturing in Wales with over 250 people logging on to this virtual summit.  The summit, brought together government, industry and academic leaders to assess the current economic impacts on our strategic industries, such as automotive, and the action needed to help ensure their survival and sustainability.  It also marked the beginning of a 4 week consultation on a new plan for manufacturing in Wales.


I am determined that together we will build a strong and successful future for high value manufacturing, with the automotive sector being a key contributor to this.